Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: feladatairól szóló 1998. évi XCIII. törvény felhatalmazó rendelkezéseit nem vette figyelembe. A törvény arra hatalmazta
Paragraph Index: 1230

feladatairól szóló 1998. évi XCIII. törvény felhatalmazó rendelkezéseit nem vette figyelembe. A törvény arra hatalmazta fel a pénzügyminisztert, hogy a Hivatal nyomozó hatósága hatáskörének, illetékességének és nyomozásának részletes szabályait rendeletben határozza meg. Az országgyűlési biztos álláspontja szerint az 1998. évi XCIII. tv. azon rendelkezéséből, amely szerint a Hivatal bűnüldözési feladatkörében — a büntetőeljárásról szóló 1973. évi I. tv. (a továbbiakban: Be.) szabályai szerint — a hatáskörébe utalt bűncselekmények megelőzését, felderítését, valamint nyomozását végzi, az következik, hogy a pénzügyminiszternek kizárólag az adónyomozók eljárására kiterjedően, mintegy végrehajtási rendeletként kellett meghatároznia a nyomozással kapcsolatos előírásokat. A tervezetnek mint végrehajtási jogszabálynak — a Be. keretei között — elsősorban olyan részletszabályokat kell megállapítania, amelyek elősegítik az alapszabály rendelkezéseinek gyakorlati végrehajtását, az alapszabályban használt fogalmakat értelmezik. A tervezet ezen felhatalmazásnak nem felelt meg. Az országgyűlési biztos felhívta a figyelmet arra is, hogy az 1998. évi XCIII. tv. felhatalmazó rendelkezéseinek túllépése — a jogforrási hierarchia rendjének megsértésén keresztül — alkotmányellenességet eredményez, ezért a tervezet alkalmas volt arra, hogy alkotmányos emberi joggal kapcsolatos visszásságot okozzon. Az országgyűlési biztos álláspontja szerint a tervezet túllépte a törvényi felhatalmazás kereteit, hiszen az csak a Hivatal nyomozó hatósága hatáskörének, illetékességének szabályozását tartalmazta. A törvényi felhatalmazás arra nem vonatkozott, hogy a pénzügyminiszter az adónyomozói intézkedések, a kényszerítő eszközök alkalmazásának részletes eljárási szabályait, esetleg az adónyomozók magatartási szabályait is rendeletben állapítsa meg. A tervezet azonban ilyen rendelkezéseket is tartalmazott. Az országgyűlési biztos szerint az említett kérdéskörök miniszteri rendeletben történő szabályozásához az 1998. évi XCIII. tv. olyan kiegészítésére lett volna szükség, amely a pénzügyminisztert erre felhatalmazza. Ezzel elkerülhetővé vált volna az, hogy a jogállami garanciák csorbuljanak. Fontosnak tartotta kiemelni az országgyűlési biztos azt is, hogy az 1998. évi XCIII. tv. 6. § (1) bekezdésében biztosított adónyomozói intézkedések (például igazoltatás, áru származásának vizsgálata) és a 7—8. §-ai szerinti kényszerítő eszközök (például testi kényszer, bilincs) alkalmazása, esetleg az adónyomozó magatartási szabályainak miniszteri rendeletben történő szabályozásával egyetért. Az országgyűlési biztos hangsúlyozta, hogy az adónyomozó az

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes